**NÁRODNÁ RADA SLOVENSKEJ REPUBLIKY**

**VIII. volebné obdobie**

**Návrh**

**ZÁKON**

**z ................. 2023,**

**ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. [576/2004 Z. z.](https://www.slov-lex.sk/pravne-predpisy/SK/ZZ/2004/576/) o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z. a zákona č. 331/2022 Z.z. sa mení a dopĺňa takto:

1. V § 12a ods. 4 sa na konci prvej vety vkladá čiarka a doplňujú sa slová „ak v § 12a ods. 5 nie je ustanovené inak.“.
2. § 12a odsek 5 znie:

„(5) Ak v odsekoch 15 a 16 nie je ustanovené inak, príslušný ošetrujúci lekár môže uznať osobu za dočasne práce neschopnú spätne:

1. na základe lekárskeho nálezu zubno-lekárskej pohotovostnej služby, ambulantnej pohotovostnej služby alebo ústavnej pohotovostnej služby,
2. ak sa osoba nemohla dostaviť k príslušnému ošetrujúcemu lekárovi, alebo
3. v prípade odôvodnenom zdravotným stavom.

Spätné uznanie osoby príslušným ošetrujúcim lekárom za dočasne práce neschopnú podľa prvej vety za obdobie dlhšie než štyri kalendárne dni pred dňom, v ktorom tento ošetrujúci lekár zistil chorobu, ktorá vyžaduje dočasnú pracovnú neschopnosť, môže nastať len na základe súhlasu posudkového lekára vykonávajúceho lekársku posudkovú činnosť podľa osobitného predpisu, ktorému predchádza písomná žiadosť príslušného ošetrujúceho lekára s uvedením dôvodu podľa prvej vety.“.

1. V § 12a ods. 6 písm. b) sa slová „v ktorom bolo vykonané vyšetrenie“ nahrádzajú slovami „ktorým majú pominúť dôvody, na základe ktorých bola dočasná pracovná neschopnosť osoby uznaná, najviac v rozsahu piatich kalendárnych dní pred alebo po vykonaní tohto záznamu.“.
2. V § 12a ods. 17 sa za prvú vetu vkladá nová veta, ktorá znie:

„Po pominutí dôvodov podľa prvej vety je príslušný ošetrujúci lekár povinný bezodkladne vystaviť potvrdenie o dočasnej pracovnej neschopnosti vytvorením elektronického záznamu o dočasnej pracovnej neschopnosti podľa odseku 3.“.

1. V § 49o sa slovo „2023“ nahrádza slovom „2024“.

**Čl. II**

Zákon č. 125/2022 Z. z. ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony sa mení takto:

V článku XIX sa slovo „2024“ nahrádza slovom „2025“.

**Čl. III**

Tento zákon nadobúda účinnosť 1. júla 2023.